കുര്യൻ ജോസഫ്

കുര്യൻ ജോസഫ് (born 30 November 1953) സുപ്രീം കോടതിയിലെ മുൻ   ന്യായാധിപനാണ്.

സുപ്രീംകോടതിയിലെ ഒരു മുൻ ന്യായാധിപനായിരുന്നു ജസ്റ്റിസ് കുര്യൻ ജോസഫ്. 1994-ൽ കേരളത്തിന്റെ അഡിഷണൽ അഡ്വക്കേറ്റ് ജനറൽ ആയി. 1996 ൽ സീനിയർ അഭിഭാഷക പദവി ലഭിച്ചു 2000-ൽ കേരള ഹൈക്കോടതി ജഡ്ജി ആയി നിയമിക്കപ്പെട്ടു .2010- ൽ ഹിമാചൽ പ്രദേശ് ഹൈക്കോടതി ചീഫ് ജസ്റ്റിസ് ആയി. 2013 മാർച്ച് 8 നു സുപ്രീംകോടതി ജഡ്ജി ആയി നിയമിക്കപ്പെട്ടു.Website Bar & Bench 5 വർഷവും 8 മാസത്തിലധികവും നീണ്ടു നിന്ന സുപ്രീംകോടതിയിലെ സേവനത്തിനിടയിൽ 1036 വിധികളെഴുതി. മുതാലാഖ് അടക്കമുള്ള ചരിത്രവിധികളിൽ ഭരണഘടനാ ബെഞ്ചിന്റെ ഭാഗമായി . 2018 ജനുവരി  8നു  ഇന്ത്യാ ചരിത്രത്തിൽ ആദ്യമായി ചീഫ് ജസ്റ്റിസിന്റെ പ്രവർത്തന ശൈലിക്കെതിരെ സുപ്രീംകോടതിയിലെ മുതിർന്ന ജഡ്ജിമാരായ ജസ്റ്റിസ്  ചെലമേശ്വർ, ജസ്റ്റിസ്  രഞ്ജൻ ഗാഗോയി, ജസ്റ്റിസ് മധൻ ബി ലോകുർ എന്നിവർക്കൊപ്പം വാർത്താസമ്മേളനം നടത്തി. സുപ്രീംകോടതിയുടെ പല മാറ്റങ്ങൾക്കും ഈ വാർത്ത സമ്മേളനം കാരണമായി. നർമ്മത്തിൽ ഊന്നിയ സിദ്ധികൊണ്ട് ഏറെ ശ്രദ്ധ നേടിയ ന്യയാധിപൻ ആണ് കുര്യൻ ജോസഫ് കുടുംബ വഴക്ക് പോലെയുള്ള കേസുകൾ അദ്ദേഹത്തിന്റെ ചേമ്പറിൽ വെച്ചു പലപ്പോഴും മധ്യസ്ഥതയിൽ ഒത്തു തീരുന്ന അപൂർവമായ പ്രവണത ഉണ്ടായിട്ടുണ്ട്. ഒരു കുടുംബവഴക്ക് ഒത്തു തീർത്തതിന്റെ ഭാഗമായി തന്റെ മാതാപിതാക്കളെ ഒരുമിപ്പിച്ച അദ്ദേഹത്തിന് അവരുടെ കുട്ടി നൽകിയ ഗ്രീറ്റിങ് കാർഡ് അദ്ദേഹം വിധി ന്യായത്തിൽ ഉൾപെടുത്തുകയുണ്ടായി.

 അവലംബങ്ങൾ 

വർഗ്ഗം:1953-ൽ ജനിച്ചവർ
വർഗ്ഗം:കേരള ഹൈക്കോടതി ജഡ്ജിമാർ
വർഗ്ഗം:ജീവിച്ചിരിക്കുന്നവർ
വർഗ്ഗം:മലയാളികൾ
വർഗ്ഗം:എറണാകുളം ജില്ലയിൽ ജനിച്ചവർ